喜賊退
作者：李處權
朝代：宋

paragraphs: 父母之邦豈復讎，人情至此乃可憂。
刺史縣令方坐視，久矣肉食無遠謀。
崇墉可當天設險，煙火驚奔無一點。
可憐縮手俱就斃，不見一夫來襲掩。
清晨諸家好音至，說賊回戈馬回轡。
玉帛子女既充牣，捆載而歸乃真退。
妻孥向來便伸眉，將軍凱旋亦班師。
身長八尺劍三尺，緩带輕裘有設施。